als_Latn dik_Latn sag_Latn
Mustafa e “gëlltiti” buxhetin në dreka
Ish-kryetari i komunës së Gjilanit, Qemajl Mustafa, vitin e kaluar sa ishte në krye të kësaj komune kishte hapur kuletën e këtij institucioni për shpenzime enorme për dreka zyrtare. Auditori i Përgjithshëm ka gjetur se kjo komunë vitin e kaluar kishte shpenzuar mbi 90 mijë euro më shumë për dreka zyrtare, krahasuar me vitin paraprak.
“Si pasojë e mos mbulueshmërisë me legjislacion të qartë, janë bërë shpenzime enorme për dreka zyrtare. Për më tepër, mungonin dëshmitë e plota për numrin e pjesëmarrësve apo qëllimin e organizimit. Është i çuditshëm fakti se 91,146 euro janë shpenzuar më tepër krahasuar me vitin e kaluar”, thuhet në raport. Në lidhje me këtë, auditori ka vlerësuar se mungesa e dëshmive të mjaftueshme, arsyet dhe se nga çfarë niveli janë shpenzuar paraqet rrezik për shpenzime të parregullta dhe vlerë të dobët për para.
Auditori rekomandon kryetarin e Komunës që të sigurojë se ekzistojnë kontrolle të duhura për shpenzimet e drekave zyrtare, me theks të veçantë këtyre shpenzimeve duhet t’iu paraprijë një proces i aprovimit që kërkon dëshmi të duhura dhe të mjaftueshme për të demonstruar qëllimin dhe koston e këtyre organizimeve//Tribuna/.
als_Latn als_Latn als_Latn als_Latn